ATV-en Jules Verne nærmer seg ISS
**Automated Transfer Vehicle** eller **ATV** er et ubemannet romskip utviklet av ESA. Alle ATV-er er utviklet for å forsyne den internasjonale romstasjonen ISS med drivstoff, vann, luft, nyttelast og eksperimenter. I tillegg kan ATV-ene bruke sitt drivsystem til å løfte ISS opp til høyere baner, som synker over tid på grunn av friksjon mot atmosfæren.

ATV-ene vil bli skutt opp med en Ariane 5-rakett fra Kourou, Fransk Guyana. Etter omtrent to dagers ferd, vil den ankomme ISS, og dokket automatisk med den russiske modulen Zvezda. Den første ferden med en ATV ble utsatt flere ganger før oppskytningen fant sted 9. mars 2008.

Konstruksjon
------------

ATV er designet til å komplementere de russiske Progress-romfartøyene, og har tre ganger så stor lastekapasitet. I likhet med Progress, kan ATV inneholde både væsker og relativ sårbar last som er lagret i trykksatt miljø, slik at brukerne av ISS kan komme til de uten å bruke romdrakter. ATV sitt trykksatte lasterom er basert på den italiensk-bygde Multi-Purpose Logistics Module (MPLM), som allerede er i bruk ombord på romfergene som en «rom-lastecontainer» som transporterer utstyr til og fra romstasjonen. På samme måte som Progress vil ATV også fungere som container for romstasjonens avfall.

Hovedentreprenøren for ATV er EADS Astrium Space Transportation, som leder et konsortium av underentreprenører. Kontoret for hovedentreprenøren er lokalisert i Les Mureaux, Frankrike, og vil bli overført til Bremen, Tyskland, med en gang utviklingen er komplett og produksjonen av de seks første ATV starter.

Spesifikasjoner
---------------

ATV sin dokkeport

| Dimensjoner |  |
| --- | --- |
| Total lengde | 9 794 mm |
| Største diameter | 4 480 mm |
| Største bredde inkl solcellepanel | 22 281 mm |

| Masse |  |
| --- | --- |
| Masse uten nyttelast | 10 470 kg |
| Drivstoffmasse som brukes opp | 2 613 kg |
| Total masse uten nyttelast | 13 083 kg |
| Maks nyttelast | 7 500 kg |
| Masse ved oppskyting | 20 750 kg |
| Avfallsmasse | 6 300 kg |

ATV kan inneholde:

* 1500 til 5500 kg av tørr last (matvarer, vitenskapelig nyttelast m.v.)
* Opp til 840 kg med vann
* Opp til 100 kg med gasser (nitrogen, oksygen, luft), med opp til to ulike gasser pr tur
* Opp til 4700 kg med drivstoff for løfting av ISS, samt drivstoff til selve stasjonen.

ATV sitt drivstoff som blir brukt til re-boost av ISS («monomethylhydrazine» drivstoff og «nitrogen tetroxide» oksidant) er en annerledes type enn den russiske typen. Etter å ha blitt koblet fra ISS, blir ATV styrt til en kontrollert oppbrenning i atmosfæren, sammen med avfallet.

Se ESA – ATV fact sheet for ytterligere spesifikasjoner.

Ferder
------

Se ESA – ATV mission scenario – picture report for en billed-fremstilling av en ferd for ATV.

Følgende ferder er enten gjennomført eller planlagt:

1. 9. mars 2008 – Jules Verne
2. 16. februar 2011 – Johannes Kepler
3. 23. mars 2012 – Edoardo Amaldi
4. 2013 – Albert Einstein (planlagt)
5. 2014 – Georges Lemaître (planlagt)
6. ATV-6 (mulig)
7. ATV-7 (mulig)



### Jules Verne

Denne første ATV ble oppkalt etter Jules Verne, den aller første science-fiction forfatteren. «Jules Verne» ble sendt med båt i juli 2007 til Korou i Fransk Guyana for forberedelse til oppskyting. Den første ferden med en ATV ble utsatt mange ganger før oppskytningen 9. mars 2008.

Referanser
----------

1. ↑  Automated Transfer Vehicle, ESA document EUC-ESA-FSH-003 Rev 1.2 (specification)
2. ↑  
«European Cargo Ship Begins Maiden Space Voyage». Space.com. Besøkt 4. april 2008.
3. ↑  
«Multi-Program Integrated Milestones» (PDF). NASA. Besøkt 4. april 2008.
4. ↑  ESA – ATV starts journey to Kourou 13.07.07
5. ↑  BBC News – 'Jules Verne' set for sea voyage 14.07.07

Eksterne lenker
---------------

* ESA's description of the ATV
* Space.com's Progress Made for Launch of Europe's Delayed ATV
* Alenia Spazio to build 6 ATVs
* ATV Integrated Cargo Carrier
* First ICC
* ATV spacecraft subassembly
* European companies working on ATV
* ESA: ATV Evolution Scenarios

| * v
* d
* r
Den internasjonale romstasjonen |
| --- |
| Moduler i bane | Zarja **·** Unity **·** Zvezda **·** Destiny **·** Quest **·** Pirs **·** Harmony **·** Columbus  **·** Kibō | ISS Patch |
| Andre komponenter | Integrated Truss Structure **·** Canadarm2 **·** Pressurized Mating Adapter **·** External Stowage Platforms **·** Dextre (SPDM) |
| Komponenter i jevnlig bruk | MPLM |
| Skal opp med romferge | Tranquility **·** Cupola **·** Docking Cargo Module **·** ExPRESS Logistics Carriers (Total 5) |
| Skal opp med Proton | MLM **·** ERA |
| Kansellerte moduler | Science Power Platform **·** Universal Docking Module |
| Romskip tilknyttet ISS | Romferge **·** Sojuz **·** Progress **·** H-II Transfer Vehicle **·** Automated Transfer Vehicle **·** SpaceX Dragon **·** K-1 **·** Orion **·** Starliner |

|  |  |
| --- | --- |
| Oppslagsverk/autoritetsdata | GND
 |